Kalaallit Nunaanni uulia aamma gas (C)

**Anguniakkat atuartullu kajumissusiat**

Kalaallit Nunaanni uuliamik gasimillu piiaanissat aningaasaqarneq aamma avatangiisit eqqarsaatigalugit sammineqarluartut. Kalaallit Nunaata Kangiata Avannaarsuani uulia aamma gas nappartat 31 milliardiussangatinneqarput aamma Kitaata imartaani nappartanik 17 milliardinik uuliaqarlunilu gaseqassangatinneqarpoq. Taamaattumik uulia aamma gas atuartunut attuumassuteqarpoq, tassami taakku Kalaallit Nunaata aningaasaqarnikkut siunissaa pillugu pingaarutilerujussuanngorsinnaammata.

Ingerlatsinermi/atuartitsinermi ilinnartut uuliap gasillu kemiikkut ilusaat pisinnaasaallu
paasisaqarfigissavaat. Aamma nunarsuup kissatsikkiartorneranut sanilliullugu uuliap gasillu kingunissaat aamma uuliamik gasimillu aniatitsinerit immami pinngortitami ataqatigiinnermut sunniutai ilisimasaqarfigilissavaat.

Atuartitsineq assigiinngiiaarnermik pingaartitsilluni piorsagaavoq aamma assigiinngitsunik ajornassusilinnik assigiinngitsunik suliassaqarpoq.

Atuartitsinerni suliatigut ilisimasat nassuiaatiginissaannut screencast atorneqarpoq. Taamaalillutik atuartut suliamikkut sanngiitsut screencastit takoqqissinnaavaat taamaalillutillu namminneq sukkassusertik atorlugu suliatigut sammisat arlaleriarlutik takusinnaallugit. Atuartut atuakkani ilinniutini suliatigut sammisat atuarnissaannut imaluunniit screencastit naalaaqqinnissaannut periarfissaqarput, taakkunanimi pissutsit oqaasiinnartigut nassuiaatigineqarmata.

Atuartitsinerni marloriarluni misileraanerit ilanngunneqarput, taakkunani atuartut namminneq misilittaassapput misileraallutillu angusat suliarisassallugit. Misileraanerni isumannaallisaaneq pingaaruteqarpoq taamaattumillu atuartut namminneq isumannaallisaatigineqartut misileraanerminni atugassatik namminneq isummerfigisinnaavaat, kiros.dk-mi kemikaliat atorneqartut H-mik aamma P-mik oqaasertallit misissornerisigut.

Orsumit dieseliliorluni misileraaneq immikkoortortarpassuaqarpoq. Misileraaneq ilusilersorniarlugu paasiuminartunngortinniarlugulu atuartut flowchartiliorsinnaapput, tassani misileraanerminni pisuni tamani susoqarnersoq titartassavaat. Taamaalillutik periaatsimik nassuiaanneqassapput aamma misileraanertik naammassiniarlugu titartakkat atorsinnaavaat.

Atuartitsinermi molekylenik ikkussortakkat arlaleriarlutik atorneqarput, atuartummi molekylenik ikkussuinerminni tamakku sannaannik aamma atomit nippussuuttarnerannik paasisaqarsinnaammata.

**Suliat annertusineqarnissaannut atortunillu allanik ilanngussinissamut periarfissaqarpoq.**

Atuartitsineq imigassamut tunngatilerlugu annertusineqarsinnaavoq. Imigassat kemiskiusumik sannaannik suliaqartoqarsinnaavoq aamma imigassanik kiisalu bioethanolimik periarfissatut allatut taaguusersuisoqarsinnaavoq.

Periarfissatut allatut atuartitsineq annertusineqarsinnaavoq isomeri ilanngullugu - ilusaat aamma cis/trans isomeri.

**Naatsorsuutigineqartut:**

Ingerlatsineq/atuartitsineq kemi C-mut naleqqussagaavoq, atuartitsinermi molekylenik titartaaneq ikkussuussinerlu atugaangaatsiarpoq tamatumalu iluaqutigivaa atuartut elektroninik marlukkuutaanik ilisimasaqarnerulernerat aammalu atomit nipputtuuttarnerat ilisimanerulernerat. Atuartut mol pillugu oqariartaatsinik ilisimasaqareernissaat iluaqutaasinnaavoq aamma annertussutsinut qisuariarnernullu skiimami naatsorsuisoqarsinnaavoq. Taamaattoqarsimanngippat suliassaq, sumi atugassaagaluarnersoq, ilanngutinngitsoorneqarsinnaavoq.

Atuartut naasunit dieseliliornerlutik misileraanerminni faset marluit immikkoortissavaat, tassanilu saviup kajungerisaanik elektroninillu negativiusunik ilisimasaqarnissaq iluaqutaassaaq.

**Ilikkagassatut pilersaarutinik akuersaarneq**

Pikkorissarnermi anguniagassat

a) stoffit sannaannik aamma kemiskiusumik qisuariarnernik paasiuminartunik allaaserinninnerit,

b) kemimik suliallit oqaasiinik atuinerit,

c) takusat, ilutsit ilisarnaatillu pilersinneqartut imminnut attuumassuteqartilerlugit,

d) ajornanngitsunnguanik naatsorsuinerit

e) isumannaatsumik akuutissanik misissuinermi atortunik pisariitsunik atuilluni misileraanik aamma isumannaatsumik akuutissanik passussineq.

f) paasissutissanik nalunaarsuineq suliarinneqqiinerlu aamma malinnaaneq kiisalu oqaatsit allakkallu atorlugit misissuinernik nassuiaaneq paasititsinerlu,

g) pissarsiffinnit assigiinngitsunit akuutissat pillugit paasissutissanik pissarsiniarneq atuinerlu,

h) akuutissalerinermi allakkiamik nalinginnaasumik atuarsinnaaneq aamma suliaqarfimmi oqariartaatsinik pisariaqartunik sulialittullu tunngavilersuutinik nassuiaasinnaaneq,

i) ulluinnarnit maannakkullu oqallinnermit aallaaveqartumik akuutissaneersunit ajornartorsiutaasinnaasut ataasiakkaat suussusersineri nassuiarnerilu

j) sulianut ilisimasat pigineqarlersimasut pillugit isummersorneq, matumani suliaqarfinnut allanut tunngatillugu aamma ataqatigiisinneri ilanngullugit

**Akuutissat pingaarnerit:**

b) akuutissat uumasuneersut nalinginnaasut sananeqaataat taaguutaallu.

d) akuutissat sananeqaataasa aamma ilusaasa aalaakkaasut imaluunniit akoorneqarsinnaassusiisa akornanni ataqatigiinneq

e) qisuariarnissamut malitassanut allattukkanut aamma suujunnaarsitsissutinut tunngatillugu annertussutsimut naatsorsuusiornerit.

f) qisuariaatit nalinginnaasut matumani akulerunnermi qisuariaataasartut ilanngullugit.

g) ... aqqutinik misissueqqissaarnerit, akuutissat sillimaniarnerlu.

**Assigiinngitsunik suliallit suleqatigiissinnaanerat pillugu isumassarsiat**

Suliamik ingerlatsineq, nunap sananeqaataanik samminninnermik ilaqartumik suliaqarfiit assigiinngitsut suliaqarnerisut iluaqutaasumik ingerlanneqarsinnaavoq, matumani nunalerinermut tunngasortaani nunap iluani uuliap gassillu pinngortarnerat kiisalu nunarsuup kissakkiartorneranut pissutasut ilanngullugit.

Suliamik ingerlatsineq aamma inuiaqatigiilerinermut tunngasunut suleqatigiinnermut ilaasinnaavoq, matumani uuliamik gassimillu qalluinerup aningaasaqarnikkut inuiaqatigiinnullu kinguneqaataat misissuiffigeqqissaarneqassallutik.

**Semesterip ingerlanerani inissisimaffik**

Suliamik ingerlatsineq semesterip qiteqqunnerani inissisimasinnaavoq, matumani ilinniartut tunngaviusumik akuutissalerinermut tunngasunik paasisaqartinneqassallutik taamaammallu atom-it imminnut nipputtarnerat ilisimalersimassallugu aamma akuutissat formel-ianni oqaatsit atorsinnaalersimassallugit.

**Atuartitsissutissat**

Modul-imiit modul-imut ingerlaneq pillugu nassuiaat

Atuartup atuagassai

Issittoq pillugu periusissiaq 2011-2020

Qarasaasiat immiussissutit:

Alkan-it imminnut atasut

Alkan-it

Alken-it aamma alkyn-it

Akulerunnermi qisuariaatit